Sankt Svithun kirke

Se også Stavanger domkirke, som frem til reformasjonen het St. Svithun domkirke.

Sankt Svithun kirke er sognekirke for Den katolske kirkes menighet i Stavanger, St. Svithun menighet og den ligger på Kannik ved Løkkeveien. Det har stått flere kirker på samme sted siden 1898. 

Dagens kirkebygg ble tegnet av arkitekt Thomas Thiis-Evensen, og ble innviet i 1983. Kirkebygget fra 1983 ble regnet som Stavangers mest gjennomførte postmoderne bygning.Stavanger Byleksikon, 2008, side 60. Påbyggingen fra 2012 er tegnet av arkitekt Tone Osen.

Kirken er viet til hellige Svithun av Winchester. Svithun er knyttet til Stavanger ved at Stavanger domkirke (oppført i perioden ca. 1100-1150) var viet til St. Svithun, og hadde at armbein av helgenen i et skrin på høyalteret.Arne Kvitrud: Stavanger i vikingtid og middelader, Stavanger, 2024 - på kvitrud.no.

Kirkebygget fra 1983 ble påbygd i 2012.

Kort historikk
Stavanger domkirke var viet til St. Svithun og Den hellige treenighet.Knut Helle: Stavanger fra våg til by, Stavanger, 1975, side 97, se også Anton Wilhelm Brøgger: Stavangers historie i middelalderen, Stavanger, 1915 side 162. Den var katolsk domkirke for et område som omfattet både Rogaland, deler av Agder og noen dalfører i Telemark.Frode Iversen ogJan Brendalsmo: Den tidlige kirkeorganisasjonen i Stavanger stift. Collegium medievale 34 (2021). 

Etter reformasjonen brøt kongen og samfunnet med den katolske kirken, og all katolsk virksomhet ble brakt til opphør. Domkirken og alle andre kirker i Norge inngikk dermed i den lutherske kirken. I 1602 fikk katolikkene i Norge i en periode en egen geistlig. I 1624 ble det forbud mot at katolske prester oppholdt seg i Danmark-Norge, med trussel om dødsstraff. I 1843 opphevet Stortinget konventikkelplakaten, og andre menigheter enn den lutherske kunne operere.

 Kirkebygget 
Den første katolske kirken i Stavanger etter reformasjonen ble bygget på Kannik ved Løkkeveien og Dronningens gate. Den ble innviet samtidig som sykehuset tvers over gaten den 13. mars 1898. Menigheten har økt kraftig siden 1980 på grunn av økt innflytting i tilknytning til oljevirksomheten og NATO-senteret på Jåttå, og på grunn av økt innvandring fra katolske land. 

Den sterke medlemsveksten etter år 2000 førte til at man ønsket å utvide dagens kirke i tillegg til å starte med flere andre messesteder. Helt siden 1996 hadde menigheten arbeidet med planer om utvidelse av kirken.

Menigheten startet etter en lengre søknadsperiode utvidelsen av kirkebygget i 2010. Blant annet på grunn av spørsmål om de nærliggende delvis vernede eldre trehusene på tomten. I kirken er det nær 600 sitteplasser. Den er i tillegg utstyrt med «gråterom» (det vil si rom for foreldre med små barn), to skrifterom, utvidet sakristi, rom for renhold og håndtering av blomster og toaletter. Kirken ble utvidet mot sør, som en videreføring av den eksisterende kirkens formspråk. Arkitekt for utvidelsen er Tone Osen ved Link signatur på Sandnes.http://www.link-signatur.no/no/prosjekter/sankt-svithun-kirke/ Opplysning om hvem som har tegnet ombyggingen er mottatt pr e-post av XXX 28.04.21 fra arkitektfirmaet Link Arkitektur, som Link Signatur i Sandnes har fusjonert med. Både i e-post og utdrag av forprosjekt St. Svithun kirke, framgår det at Tone Osen er arkitekt for ombyggingen. I denne wikipedia-artikkelen stod det tidligere at Grete Stuen var arkitekten, men dette stemmer ikke. Stuen hadde reguleringsplanen og jobbet med utomhusplanen.

Den nye utvidede kirken ble innviet av biskop Bernt Eidsvig 6. oktober 2012.Innviet landets største katolske kirke Stavanger Aftenblad 6. oktober 2012

 Kirkens virksomhet 
Kirken driver i dag mye arbeid for barn og ungdom i menigheten. Svitung (tidligere SKUF) er ungdomsforeningen i menigheten.

Referanser

 Eksterne lenker 


Kategori:Kirker i Stavanger
Svithun
Kategori:Norske kirker fra 1898
Kategori:Norske kirker fra 1983
Kategori:Postmodernisme
Kategori:Thomas Thiis-Evensen